829e0355f31ff019d0fa5baa87bdf17d

Hej brevkasse

Jeg er en pige på 16 år og går i 9. klasse. Jeg skriver til jer, da jeg er i tvivl om, om min jomfruhinde er sprunget.

Jeg var til fest, blev lidt fuld, og endte med at kysse med en dreng. Han gav mig finger, men det gjorde lidt ondt.

Bagefter finder jeg ud af, at jeg har blødt i gennem, så jeg troede, at jeg havde fået min menstruation, for den burde også komme snart. Men dagen efter bløder jeg ikke, så jeg undrer mig om, om det var blodet fra jomfruhinden?

Og vil det så ikke bløde, når jeg har sex for første gang, hvis den er sprunget?

Er i tvivl om, om den kan være sprunget eller ej.

  
Tak for jeres hjælp på forhånd. 

 
Sprunget jomfruhinde?
=====================


ungzone.dk
2020.29

Kære du,

Det lyder som om, at blodet godt kunne komme fra din jomfruhinde, som måske er revnet, fordi du fik finger. At det gjorde lidt ondt, er også helt naturligt og skyldes højst sandsynligt også, at du ikke har haft sex før.

Det er dog vigtigt at nævne, at det ikke nødvendigvis fungerer sådan, at din jomfruhinde "springer" og så bare forsvinder og aldrig mere generer dig. Den kan derimod revne/springe (og derfor bløde) flere gange. Dvs. at det godt kan være, at du vil opleve igen, at det gør ondt og/eller bløder, hvis du får finger eller har sex. Det er helt naturligt og ikke farligt - men kan selvfølgelig være ubehageligt. Så tag det stille og roligt næste gang, og vær forberedt på, at det måske vil gøre lidt ondt igen - og evt. også bløde lidt. 

Jeg tror, at de fleste vil opleve, at deres underliv lige skal vende sig til, at få noget derop. Så når du har prøvet det nogle gange, vil det efterhånden holde op med at gøre ondt og bløde. 

Så det korte svar er: Ja - det lyder som om, at din jomfruhinde er sprunget, men dermed ikke sagt, at du ikke vil mærke mere til den næste gang, du får finger eller har sex. 

Jeg håber, at det var svar på dit spørgsmål. Ellers er du altid velkommen til at skrive igen.

Hilsen Iben

 